open-index/open-wikipedia-markdown huggingface dataset:
John Sturges

**John Eliot Sturges** (alizaliwa tar. 3 Januari 1910 – 18 Agosti 1992) alikuwa mwongozaji na mtayarishaji wa filamu wa Kimarekani. Alikuwa akifahamika zaidi kama mwasisi wa filamu za bajeti kubwa zilizokuwa zinatengenezwa kati ya mwaka 1950 na 1960. Moja kati ya filamu alizoongoza ni kama ifuatavyo: *The Magnificent Seven, *The Great Escape*, *Gunfight at the O.K. Corral*, *Ice Station Zebra* na *Marooned*.
## Filamu zilizoongozwa na John Sturges 
* *The Man Who Dared* (1946)
* *Shadowed* (1946)
* *Alias Mr. Twilight* (1946)
* *For the Love of Rusty* (1947)
* *Keeper of the Bees* (1947)
* *Thunderbolt (1947 movie)|Thunderbolt* (1947)
* *The Sign of the Ram* (1948)
* *Best Man Wins* (1948)
* *The Walking Hills* (1949)
* *The Magnificent Yankee* (1950)
* *The Capture (movie)|The Capture* (1950)
* *Mystery Street* (1950)
* *Right Cross* (1950)
* *Kind Lady* (1951)
* *The People Against O'Hara* (1951)
* *It's a Big Country* (1951)
* *The Girl in White* (1952)
* *Jeopardy (1953 film)|Jeopardy* (1953)
* *Fast Company (1953 film)|Fast Company* (1953)
* *Escape from Fort Bravo* (1953)
* *Bad Day at Black Rock* (1955)
* *Underwater!* (1955)
* *The Scarlet Coat* (1955)
* *Backlash (1956 movie)|Backlash* (1956)
* *Gunfight at the O.K. Corral (1957 film)|Gunfight at the O.K. Corral* (1957)
* *Saddle the Wind* (1958) (uncredited) 
* *The Law and Jake Wade* (1958)
* *The Old Man and the Sea (film)|The Old Man and the Sea* (1958)
* *Last Train from Gun Hill* (1959)
* *Never So Few* (1959)
* *The Magnificent Seven* (1960)
* *By Love Possessed* (1961)
* *Sergeants 3* (1962)
* *A Girl Named Tamiko* (1963)
* *The Great Escape* (1963)
* *The Satan Bug* (1965)
* *The Hallelujah Trail* (1965)
* *Hour of the Gun* (1967)
* *Ice Station Zebra (film)|Ice Station Zebra* (1968)
* *Marooned (film)|Marooned* (1969)
* *Joe Kidd* (1972)
* *Chino (film)|Chino* (1973)
* *McQ* (1974)
* *The Eagle Has Landed (film)|The Eagle Has Landed'' (1976)

## Viungo vya nje 
* 
* John Sturges katika Rotten Tomatoes

Jamii:Waongozaji Filamu wa Marekani
Jamii:Waongozaji wa Filamu za Western
Jamii:Waliozaliwa 1910
Jamii:Waliofariki 1992
Gedi

**Gedi** (pia: **Gede**) ni kijiji cha wakazi 600 kwenye pwani ya Kenya  kusini mashariki katika Kaunti ya Kilifi, takriban kilomita 16 kusini kwa Malindi. Ni mahali maarufu pa maghofu ya mji wa Waswahili wa Kale ndani ya msitu wa Arabuko-sokole.

Kuna maeneo 116 ya Waswahili yanayonyooka kutoka kusini mwa Somalia mpaka Vumba kuu katika mpaka wa Kenya na Tanzania. kutokana na uvumbuzi wa magofu ya Gedi uliofanywa na wakoloni miaka ya 1920, Gede imejulikana kama mji uliotambulika zaidi na maeneo yake kufanyiwa utafiti zaidi kando na maeneo ya Shanga, Manda, Ungwana, Kilwa na visiwa vya Komoro. 

## Gedi ya kihistoria
Kando ya kijiji cha leo kuna eneo kubwa la maghofu. Kuta za mawe zinaonekana kati ya miti. Nyumba za watu, jumba la mkubwa -labda mfalme-, msikiti na makaburi huonekana vizuri. Mji wote ulikuwa na takriban ekari 45 na mabaki ya ukuta uliozunguka yote yaonekana hadi leo lakini nyumba nyingi zilikuwa za watu maskini zilizojengwa kwa kutumia udongo na mbao tu hazionekani tena.

Hakuna uhakika Gedi ya Kale ilianzishwa lini lakini wataalamu hukadiria umri wa nyumba za kwanza zinazopatikana hadi leo kuwa wa mnamo karne ya 13/14. Kuna maandiko ya Kiarabu kwenye makaburi yanayosaidia makadirio hayo. Hakuna habari za kimaandishi juu ya mji, kwa hiyo taarifa zote zimetegemea matokeo ya akiolojia. 

Inaonekana Gedi ilikuwa mji tajiri uliostawi kwa biashara. Kuna mabaki ya bidhaa kutoka Uhindi (taa ya chuma),  China (jagi la kauri la kipindi cha Ming), Venezia, Italia (ushanga wa kioo), na Hispania (mkasi).

Idadi ya wakazi inakadiriwa ilikuwa hadi 2,500. Nyumba kubwa za matajiri zilikuwa na vyoo vya maji na bafu. 

Mnamo karne ya 16 mji uliachwa na wakazi wake. Hakuna uhakika kuhusu sababu yake. 

Maghofu ya Gedi yalitangazwa kuwa hifadhi ya taifa na siku hizi yatawaliwa na idara ya makumbusho ya Kenya.

## Tazama pia
*Orodha ya miji ya kale ya Waswahili
*Bomas of Kenya
*Jumba la Mtwana
*Makumbusho ya Garissa
*Makumbusho ya Kabarnet
*Makumbusho ya Kapenguria
*Makumbusho ya Kitale
*Makumbusho ya Narok
*Makumbusho ya reli Nairobi

## Tanbihi
## Marejeo
* James Kirkman. 1975. *Gedi. Historical monument.* Museum Trustees of Kenya, Nairobi.
* James Kirkman. 1963. *Gedi, the palace.* Studies in African history, Mouton, Den Haag.
* James Kirkman. 1954. *The Arab City of Gedi.* Oxford University Press, Oxford.
* Eric P. Mitchell. 2011. "Gedi: The Lost City Revisited" *World Explorer* Magazine, Vol. 6, No. 2, pp.&nbsp;33–36.
* Rudolf Fischer. 1984. *Korallenstädte in Afrika. Die vorkoloniale Geschichte der Ostküste.* Edition Piscator, Oberdorf. pp.&nbsp;107–121.

## Viungo vya Nje
*Information about the ruins
*Malindi Tourist and Information Center 

Jamii:Makumbusho ya Kenya
Jamii:Miji ya kale ya Waswahili
Jamii:Kaunti ya Kilifi
Jamii:Miji ya Kenya
Werner Arber

thumb|Werner Arber, 2018
left|80px

**Werner Arber** (amezaliwa 3 Juni 1929) ni mwanabiolojia kutoka nchi ya Uswisi. Hasa alichunguza vipengele mbalimbali vya jeni. 

Mwaka wa 1978, pamoja na Daniel Nathans na Hamilton Smith alikuwa mshindi wa **Tuzo ya Nobel ya Tiba**.

Jamii:Wanasayansi wa Uswisi
Jamii:Tuzo ya Nobel ya Tiba
Schiphol

thumb|250px|Geti kuu ya Schiphol

**Schiphol** ni uwanja wa ndege wa kimataifa wa Amsterdam nchini Uholanzi. Ni kati ya nyanja za ndege kubwa duniani ukiwa na abiria zaidi ya milioni 46 wanaopita humo na hii ni nafasi ya nne ya Ulaya na nafasi ya 12 duniani.

Jina kamili kwa Kiholanzi ni **Luchthaven Schiphol** au kwa Kiingereza **Amsterdam Airport Schiphol**. Kifupi chake ni AMS.

Ni kituo kikuu cha KLM.

Uwanja huu upo kilomita 17.5 kusini kwa Amsterdam na safari kwa treni kutoka mjini ni dakika 20.

Jamii:Amsterdam
Jamii:Nyanja za ndege nchini Uholanzi
Uasi wa kijeshi wa 1982 nchini Kenya

**Uasi wa kijeshi wa 1982 nchini Kenya** ulikuwa jaribio lililoshindikana la kumpindua rais Daniel arap Moi.

## Matukio
Tarehe 1 Agosti 1982, siku ya Jumapili, kundi la wanajeshi wa anga walivamia kituo cha Redio ya Sauti ya Kenya wakidai kuwa wamepindua serikali. Kiongozi wao alikuwa Hezekiah Ochuka ambaye alikuwa afisa wa ngazi ya chini ya jeshi akishirikiana na wenzake. Tangazo lao lilisema, "Serikali ya Kenya imepinduliwa na majeshi na sasa iko mikononi mwa majeshi. Viongozi wetu wamekuwa watu wafisadi wenye matumbo makubwa wasiojali maskini." 

Tangazo lilitolewa na kikundi cha wanajeshi waasi lilisababisha watu wengi kuandamana mjini na kupora mali ya maduka wakilenga hasa raia wa asili ya Uhindi mjini Nairobi. Inakadiriwa ya kwamba zaidi ya maduka 1,000 yaliporwa na nyumba za Wahindi zilivunjwa pamoja na wanawake wao kunajisiwa. Inasemekana kwamba, sababu za kuporwa kwa maduka ya Wahindi ilikuwa kutokuwepo kwa usawa wa kimaisha kati ya Wakenya na Wahindi mjini Nairobi.

## Jeshi la ardhi na polisi walipambana na uasi
Jaribio la mapinduzi halikudumu kwa muda mrefu baada ya jeshi la ardhi pamoja na polisi kuingilia kati na kupambana na uasi kwa baada ya saa sita tu. Rais Moi alikuwa nje ya Nairobi na mipango ya kurusha mabomu kwa nyumba yake huko Kabarnak haikutekelezwa.

Hezekiah Ochuka alipanda ndege akakimbilia Tanzania alipokamatwa na kurudishwa Kenya baadaye alipopelekwa mahakamani na kuhukumiwa kunyongwa kama msaliti. 

## Sababu za uasi
Idadi kubwa ya viongozi wa uasi walikuwa wanajeshi kutoka kabila la Waluo. Inasemekana kwamba jaribio la mapinduzi lilisababishwa na azimio la Bunge la Kenya la tarehe 9 Juni 1982 lililofanya Kenya kuwa nchi ya chama kimoja. Sheria hiyo ilizuia jaribio la kiongozi wa Kiluo Jaramogi Oginga Odinga kuanzisha chama cha upinzani. 

## Nini kilifuata baada ya kushindwa kwa jaribio la Mapinduzi?
Uasi ulisababisha ukandamizi mkubwa sana. Polisi walipita katika nyumba za askari wa anga pia katika mitaa ya vibanda ambako maelfu ya wakazi walikamatwa. Pia jeshi la anga lilifutwa kufuatia tuhuma za kushindwa kutekeleza vema majukumu yake. Jumla ya watu 145 waliuawa ama na waasi au baadaye katika ukandamizi wake.

Viongozi wa Waluo walikamatwa pia; Jaramogi Odinga alifungwa katika nyumba yake na kushtakiwa: baadaye mashtaka yaliondolewa lakini mwanae Raila Odinga alifungwa jela kwa miaka sita bila kuhukumiwa.

Kwa jumla siasa ya rais Moi ilibadilika kuwa ya kidikteta baadaye na polisi ilipewa mamlaka pana kutafuta wapinzani kata kuwatesa na kuwakamata bila kuwapeleka mahakamani.

## Viungo vya Nje
*Taarifa ya East African juu ya siku za uasi
*(taarifa ya New York Times juu ya vifo vya uasi)
*(taarifa ya New York Times kuhusu mashtaki dhidi ya Raila Odinga)

Jamii:Historia ya Kenya
Jamii:1982
Rutherfordi

**Rutherfordi** ni elementi sintetiki yenye namba atomia **104** kwenye mfumo radidia, uzani atomia ni takriban 261. Alama yake ni **Rf**. Jina limechaguliwa kwa heshima ya Ernest Rutherford aliyegundua misingi ya fizikia ya kiini. 

## Elementi ya kutengenezwa katika maabara 
Ni elementi sintetiki au tamburania yaani haipatikani kiasili. Sababu yake ni nusumaisha ya isotopi zake ni fupi mno. 265Rf ina nusumaisha ya masaa 13.

Iliripotiwa mara ya kwanza 1964 katika maabara ya taasisi ya utafiti wa kinyuklia huko Dubna (Urusi) ikapewa jina la "kurchatovi". Wataalamu Waamerika walidai baadaye ya kwamba haikuwezekana kurudia majaribio ya Warusi wakaweka ufumbuzi mashakani lakini waliweza kuonyesha njia nyingine jinsi gani kutengeneza eleemti na. 104 wakapendekeza jina Rutherfordi.

Baada ya miaka kadha ya ugomvi juu ya swali hili mapatano yalipatikana kuwa jina ni "Rutherfordi" na elementi iliyofuata na. 105 ikapewa jina Dubni kwa heshima ya maabara ya kirusi.

Jinsi ilivyo na elementi transurania sintetiki kiasi cha elementi kinachotengenezwa ni kidogo mno hivyo hakuna uhakika kuhusu tabia za kikemia. Transurania zote ni nururifu na nusumaisha ya elementi hizi ni fupi mno. Isotopi ya Ruthergordi yenye nusumaisha marefu ina nusumaisha ya masaa 13 tu.

## Viungo vya Nje 
* Los Alamos National Laboratory Rutherford 

* WebElements.com - Rutherfordium

Jamii:Elementi
Jamii:Elementi sintetiki
Jamii:Mfumo radidia
Democratic Party (Kenya)

**Democratic Party (DP)** au **Chama cha Demokrasia** ni chama cha kisiasa nchini Kenya. Kilianzishwa 1991 na Mwai Kibaki baada ya kuondoka kwake katika chama tawala cha KANU.

Chama kilikuwa na athira na uwezo hasa katika maeneo ya Wakikuyu. Kiliteua Kibaki kama mgombea wa uraisi mara mbili 1992 na 1998 bila kufaulu. 

Mwaka 2002 DP iliingia katika maungano ya National Alliance Party of Kenya iliyoungana baadaye na LDP kuwa NARC iliyoshinda uchaguzi wa 2002. DP ilikuwa na wabunge 36 kati ya 126 wa NARC.

Kwa sasa hali yake haieleweki kwa sababu ilitangazwa mwaka 2006 kuwa sehemu ya chama kipya cha Kibaki yaani Party of National Unity. 

Jinsi ilivyo na vyama vingi vya Kenya hakina muundo imara haijulikani ni watu wangapi wanoshiriki hali halisi katika mikutano yake kama iko.

Jamii:Vyama vya kisiasa Kenya
William Lipscomb

left|80px

**William Nunn Lipscomb** (amezaliwa 9 Desemba 1919) alikuwa mwanakemia kutoka nchi ya Marekani. Hasa alichunguza mfumo wa misombo mbalimbali. Mwaka wa 1976 alikuwa mshindi wa **Tuzo ya Nobel ya Kemia**.

Jamii:Waliozaliwa 1919
Jamii:Wanasayansi wa Marekani
Jamii:Tuzo ya Nobel ya Kemia
Ilya Prigogine

left|80px
**Ilya Prigogine** (25 Januari 1917 – 28 Mei 2003) alikuwa mwanakemia kutoka nchi ya Ubelgiji, ila alizaliwa nchini Urusi. Hasa alichunguza jinsi mfumo wa ulimwengu ukwepavyo hali ya kupoteza nishati. Mwaka wa 1977 alikuwa mshindi wa **Tuzo ya Nobel ya Kemia**.

Jamii:Waliozaliwa 1917
Jamii:Waliofariki 2003
Jamii:Wanakemia wa Ubelgiji
Jamii:Wanakemia wa Urusi
Jamii:Tuzo ya Nobel ya Kemia
Georg Wittig

**Georg Wittig** (16 Juni 1897 &ndash; 26 Agosti 1987) alikuwa mwanakemia kutoka nchi ya Ujerumani. Hasa alichunguza misombo mbalimbali. Mwaka wa 1979, pamoja na Herbert Brown alikuwa mshindi wa **Tuzo ya Nobel ya Kemia**.
Herbert Brown

left|80px

**Herbert Brown** (22 Mei 1912 – 19 Desemba 2004) alikuwa mwanakemia kutoka nchi ya Marekani. Alizaliwa nchini Ukraine kwa jina la **Herbert Brovarnik**. Hasa alichunguza misombo mbalimbali. Mwaka wa 1979, pamoja na Georg Wittig alikuwa mshindi wa **Tuzo ya Nobel ya Kemia**.

Jamii:Waliozaliwa 1912
Jamii:Waliofariki 2004
Jamii:Wanasayansi wa Marekani
Jamii:Tuzo ya Nobel ya Kemia
Paul Berg

thumb|right|Paul Berg
left|80px

**Paul Berg** (amezaliwa 30 Juni 1926) ni mwanakemia kutoka nchi ya Marekani. Hasa anajulikana kwa uchunguzi wake wa DNA. Mwaka wa 1980, pamoja na Walter Gilbert na Frederick Sanger alikuwa mshindi wa **Tuzo ya Nobel ya Kemia**.

Jamii:Waliozaliwa 1926
Jamii:Wanasayansi wa Marekani
Jamii:Tuzo ya Nobel ya Kemia
Walter Gilbert

thumb|right|Walter Gilbert

**Walter Gilbert** (amezaliwa 31 Machi 1932) ni mwanabiolojia kutoka nchi ya Marekani. Hasa alichunguza jeni. Mwaka wa 1980, pamoja na Paul Berg na Frederick Sanger alikuwa mshindi wa **Tuzo ya Nobel ya Kemia**.
Enrique Iglesias

**Enrique Miguel Iglesias Preysler** (amezaliwa tar. 8 Mei 1975, mjini Madrid, Hispania) ni mwimbaji wa muziki aina ya pop, mtunzi na mwigizaji wa filamu kutoka nchi ya Hispania. Ni mtoto wa mwimbaji wa muziki bwana Julio Iglesias na mwandishi wa habari, mwanamitindo na mtangazaji wa vipindi vya telesheni wa Kifilipino Bi. Isabel Preysler.

Enrique alianza shughuli za muziki na studio moja iitwayo Fonovisa Records ambayo ndio iliomsadia kuwa miongoni mwa wanamuziki maarufu huko Latin Amerika na katika soko la muziki wa Kilatin huko Marekani, na kuuza albamu nyingi za Kihispania kuliko msanii yoyote yule wa Kihispania, kwa muda wote.

## Diskografia 
* 

### Studio Albamu kwa Kihispania 
* 1995: *Enrique Iglesias*
* 1997: *Vivir*
* 1998: *Cosas del Amor*
* 2002: *Quizás*

### Studio Albamu kwa Kiingereza 
* 1999: *Enrique*
* 2001: *Escape*
* 2003: *7*
* 2007: *Insomniac*

### Kompilesheni 
* 1998: *Remixes*
* 1999: *Bailamos Greatest Hits*
* 1999: *The Best Hits*
* 2008: *Enrique Iglesias: 95/08 Exitos*
* 2008: *Greatest Hits*

## Viungo vya Nje 
* Tovuti rasmi ya Enrique Iglesias 
* Enrique Iglesias video interview 2007 - In Bed With Enrique Iglesias 

Jamii:Wanamuziki wa Hispania
Jamii:Waliozaliwa 1975
Jamii:Watu walio hai
Bismuthi

**Bismuthi** ni elementi nururifu yenye namba atomia ya **82** kwenye mfumo radidia na uzani atomia ni 209.980. 
Jina latokana katika lugha ya Kijerumani lakini maana hayajulikani tena.

## Tabia 
Ni metali nzito na kechu yenye rangi nyeupe-nyekundu lakini inaonekana kwa rangi mbalimbali. Tabia zake hufanana na antimoni na asenia lakini si sumu vile. 

Mwaka 2003 imetambuliwa kuwa Bismuthi ni nurufifu kidogo. Lakini nusumaisha yake ni takriban miaka trilioni 19 hivyo haina hatari kwa binadamu.

## Matumizi 
Hutumiwa kwa madawa ya vipodozi na madawa ya kiganga. Bismuthi imechukua nafasi ya metali ya risasi katika madawa kwa sababu si sumu. Kuna pia matumizi katika teknolojia mbalimbali. 

file:Bismuth crystal macro.jpg|Fuwele ya Bismuthi 
file:Bi-crystal.jpg|Fuwele ya Bismuthi
 

Jamii:Metali
Jamii:Elementi
Marilyn Monroe

**Marilyn Monroe** (1 Juni 1926 – 5 Agosti 1962) alikuwa mwigizaji wa filamu, mwimbaji na mwanamitindo kutoka nchini Marekani. Alikuwa miongoni mwa nyota wa filamu maarufu kati ya mwaka 1950 na 1960.

## Viungo vya nje 
* Tovuti rasmi ya Marilyn Monroe 
* The Marilyn Monroe Collection
* Marilyn Remembered Fan Club
* The Forever Marilyn Fan Club
* Marilyn Monroe's 1952 interview with Parade
* 
* 
* http://mysite.verizon.net/resv9yjn/  Virtual Tour of Marilyn Monroe's Brentwood Hacienda
* Marilyn Monroe's grave site
* Marilyn Monroe, Frank Sinatra, Joe DiMaggio and the 1954 "Wrong Door Raid."
* Marilyn Monroe Collectibles Feature 
* Married to Marilyn kimeandikwa na Norman Mailer kwenye *The New York Review of Books*
* New York Times, August 6, 1962

Jamii:Waigizaji filamu wa Marekani
Jamii:Waliozaliwa 1926
Jamii:Waliofariki 1962
Hesse

[thumb|Mahali pa Hesse katika [Ujerumani]]
thumb|bendera ya Hesse
**Hesse** (*Kijerumani:Hessen*) ni moja ya majimbo 16 ya kujitawala ya Ujerumani lenye wakazi milioni 6,1 kwenye eneo la 21 114&nbsp;km². Mji mkuu ni Wiesbaden. Waziri mkuu ni Volker Bouffier (CDU). 

## Jiografia 
Hesse imepakana na majimbo ya Ujerumani ya Rhine Kaskazini - Westfalia, Saksonia ya chini, Thuringia, Rhine-Palatino, Baden-Württemberg na Bavaria.

Miji mikubwa ni pamoja na Frankfurt am Main, Wiesbaden, Kassel, Darmstadt, Offenbach, Marburg, Fulda, Gießen, Wetzlar, Hanau na Bad Homburg. (Angalia Orodha ya miji ya Hesse.)

Rhine, Lahn na Main ni mito muhimu zaidi.

## Picha za Hesse 

Image:Skyline Frankfurt am Main.jpg|Frankfurt am Main
Image:Wiesbaden Luisenplatz 2005-07-18.JPG|Wiesbaden
Image:Kassel Orangerie.jpg|Kassel
Image:Darmstadt-Waldspirale-Hundertwasser4.jpg|Darmstadt
Image:Offenbach 1.jpg|Offenbach
Image:Marburg Schloss.jpg|Marburg
Image:Fulda-Stadtschloss.png|Fulda
Image:Wetzlarskyline.jpg|Wetzlar
Image:Hanau Bruder Grimm.jpg|Hanau
Image:DomLimburgLahn27.jpg|Limburg

## Tovuti za Nje 
* Hesse - Official Website (also in English) 

!
Jamii:Majimbo ya Ujerumani
Peter Mitchell

left|80px
thumb|**Peter Dennis Mitchell**
**Peter Dennis Mitchell** (29 Septemba 1920 – 10 Aprili 1992) alikuwa mwanakemia kutoka nchi ya Uingereza. Hasa alichunguza nishati ndani ya chembe hai. Mwaka wa 1978 alikuwa mshindi wa **Tuzo ya Nobel ya Kemia**.

Jamii:Waliozaliwa 1920
Jamii:Waliofariki 1992
Jamii:Wanasayansi wa Uingereza
Jamii:Tuzo ya Nobel ya Kemia
Charity Ngilu

thumbnail|right|280px|Charity Ngilu. 
**Charity Kaluki Ngilu** (alizaliwa mnamo mwaka 1952) ni gavana wa Kaunti ya Kitui. Alikuwa waziri wa afya katika serikali ya rais Mwai Kibaki kuanzia mwaka 2002 hadi 2007.

## Maisha
Ngilu alizaliwa katika wilaya ya Makueni, Ukamba, mwaka 1952. Alifanya kazi na Benki Kuu ya Kenya hadi kuanzisha kampuni yake ya vifaa vya plastiki. Aliolewa na Michael Mwendwa Ngilu aliyeaga dunia mwaka 2006. Amezaa watoto watatu.

Aliingia katika siasa ya upinzani mwaka 1991, aligombea na kushindi kiti cha mbunge wa Kitui Kati kwa chama cha Democratic Party (DP) cha Mwai Kibaki.

Mwaka 1997 aliondoka katika DP akiandaa kugombea urais yeye mwenyewe akiwa mwanamke wa kwanza nchini wa kugombea urais. Akajiunga na chama cha SDP akamaliza nafasi ya tano.

Baadaye akajiunga na National Party of Kenya akashiriki katika maungano ya upinzani ya NAK kwa uchaguzi wa 2002. NAK iliunga mkono na LDP ya Raila Odinga kuwa NARC. 

Ngilu alikuwa mwenyekiti wa chama kipya cha *National Alliance of Rainbow* (NARC) akajipatia jina la "Mama Rainbow".

Katika serikali ya KIbaki alikuwa waziri wa afya.

Oktoba 2007 alitangaza kusimama upande wa ODM akaachishwa katika serikali.

Alirudishwa bungeni mwaka 2007 kwa tiketi ya NARC.

## Marejeo
N
Jamii:Waliozaliwa 1952
Jamii:Watu walio hai
Jamii:Wanawake wa Kenya
LDP (Kenya)

**Liberal Democratic Party (LDP)** ni chama cha kisiasa nchini Kenya. Ilikuwa na wabunge 59 baada ya uchaguzi wa Kenya wa 2002 ikiwa sehemu ya NARC yaani maungano ya kisiasa tawala katika Kenya baada ya 2002. Haikugombea bunge kwa jina lake katika uchaguzi wa 2007 bali wanachama wake walishiriki katika Orange Democratic Movement.

## Kukua baada ya kupokea wanachama wa KANU 2002
LDP ilikuwa chama kidogo sana bila maana yoyote hadi 2002. Mwaka ule kulikuwa na farakano katika chama tawala cha KANU. Raila Odinga aliyewahi kujiunga katika KANU 2001 pamoja na wenzake wa chama cha NDP aliondoka tena baada ya rais Daniel arap Moi kumtangaza Uhuru Kenyatta kuwa mgombea wa KANU kwa ajili ya uchaguzi wa 2002. Wanasiasa wengine wa KANU kama vile Kalonzo Musyoka, George Saitoti na wengine waliosikitika hatua hii ya Moi walienda pamoja na Odinga wakajiita harakati ya pinde (Rainbow Movement). Kwa kusudi la kuingia katika uchaguzi walihitaji kuwa haraka na chama kilichoandikishwa. Wakaogopa kuandikisha Rainbow kwa sababu hawakuwa na uhakika kama serikali ya Moi ingewazuia au la. Hapa walijiunga wote na LDP kwa sababu ilikuwa imeandikishwa tayari.

## Kuunda NARC
Punde baada ya kuingia LDP viongozi walianza majadiliano na maungano wa upinzani National Alliance of Kenya (NAK) yaliyounganisha chama cha DP chini ya Mwai Kibaki na vyama vidogo vingine kama NPK ya Charity Ngilu na FORD-Kenya ya Michael Wamalwa.  NAK na LDP walipatana kugombea uchaguzi pamoja kwa jina la National Rainbow Coalition (NARC). Kibaki aliteuliwa kuwa mgombea wa urais na Odinga aliahidiwa atakuwa waziri mkuu baada ya sahihisho la Katiba.

## Chama tawala
NARC ilishinda na LDP ilikuwa na wabunge wengi kati ya vyama vya NARC. Lakini Kibaki hakutekeleza azimio la pamoja katika Memorandum of Understanding kupatia LDP nusu ya mawaziri wala kuwezesha mabadiliko ya katiba ya kumpa Odinga nafasi ya waziri mkuu.

LDP iliendelea kudai mapatano yafuatwe ikakataliwa na polpole kuelekea upande wa upinzani hata kama bado ilikuwa sehemu ya serikali.

## Farakano ya katiba
Mwaka 2005 Kibaki alijaribu kupitisha katiba mpya isiyopungua sana madaraka yake. Hapa sehemu kubwa ya LDP pamoja na KANU wakiungana kwa harakati ya machungwa (ODM) walipinga pendekezo la katiba katika kura maalumu ya wananchi na pendekezo likakataliwa na wananchi.

Kibaki alijibu kwa kufuta serikali akiwaachisha mawaziri wote. Serikali mpya ilikuwa bila wawakilishi wa LDP tena.

## Harakati ya machungwa
LDP ikaunda harakati ya ODM kama chama cha Orange Democratic Movement pamoja na KANU na kuandaa uchaguzi wa 2007. KANU ikajiondoa baadaye katika ODM lakini sehemu ya wanasiasa wake walibaki upande wa ODM.

Katika uchaguzi wa bunge wa 2007 LDP haukupeleka tena wagombea kwa jina lake ila tu kupitia ODM.

Jamii:Vyama vya kisiasa Kenya
Captain Planet

**Captain Planet** ni mfululizo wa katuni vya mwaka 1990. Ziliundwa na Ted Turner. Sababu zilizompelekea kuunda mfululizo huo wa vikatuni vya CP, ilikuwa ni kuburudisha na kutaka kuwa weka watu kuwa makini na hatari dhidi ya mazingira yao. Sauti ya CP iliigizwa na  David Coburn, lakini awali aliyeniuwa kuigiza sauti hiyo alikuwa Tom Cruise.

## Sifa za Captain Planet
# Moto
# Maji
# Dongo
# Upepo
# Moyo

## Viungo vya nje
* Ted Turner's Captain Planet site 
*

Jamii:Katuni
FORD-Kenya

**FORD-Kenya** (pia: **FORD-K**) ni chama cha kisisasa nchini Kenya. Jina ni kifupi cha **Forum for the Restauration of Democracy-Kenya**. FORD-Kenya  ilianzishwa 1992 baada ya farakano ya harakati ya FORD ya pamoja.

## Chanzo katika Ford ya awali
FORD (Forum for the Restauration of Democracy) ilikuwa harakati ya kisiasa tangu 1991 iliyopigania kuruhusiwa kwa vyama vingi na demokrasia wakati wa mfumo wa chama kimoja na utawala wa KANU nchini Kenya. Rais Daniel arap Moi alilazimishwa na nchi za nje kukubali uchaguzi wa vyama vingi. Kabla ya uchaguzi wa 1992 FORD ilifarakana kati ya wafuasi wa viongozi Kenneth Matiba kutoka Mkoa wa Kati na Jaramogi Oginga Odinga kutoka Mkoa wa Nyanza.  Wafuasi wa Odinga waliunda FORD-Kenya. Wafuasi wa Matiba waliendelea kwa jina la FORD-Asili. 

Ford-K ilipata nafasi ya tatu katika uchaguzi wa rais 1991. Kutokana na farakano la upoinzani Moi alirudishwa kama rais. 

## Farakano ya Raila 1994
Chama kiliona farakano tena 1994 Odinga alipoaga dunia. Katika mkutano wa chama Michael Wamalwa kutoka Kenya ya MAgharibi alichaguliwa kuwa mwenyekiti mpya akimshinda Raila Odinga mwana wa Jaramogi. Raila aliondoka katika FORD-K na kujiunga na chama kidogo cha National Development Party NDP. Wabunge wengi wa Ford-K kutoka Nyanza walimfuata Raila hivyo chama kilipungukiwa kikawa na nguvu hasa katika Mkoa wa Magharibi kati ya Waluhya.

Katika uchaguzi wa 1997 chama kilipata nafasi ya nne tu baada ya NDP.

## Uchaguzi 2002
2002 Ford-K ilijiunga na harakati ya NARC ikawa sehemu ya maungano yaliyompeleka Mwai Kibaki katika ikulu ya Nairobi. Kiongozi wa chama Michawel Wamalwa alikuwa makamu wa rais lakini alikufa 2003 katika ajali ya ndege. Kiongozi mpya akawa Musikari Kombo.

Baada ya kuvunjwa kwa serikali ya NARC mwaka 2005 FORD-K iliongezwa idadi ya mawaziri wake kuwa 6. 

## Uchaguzi 2007
Katika uchaguzi wa 2007 Ford-K ilijiunga na ushirikiano wa PNU wa Mwai Kibaki. Chama kiliona farakano tena kwa sababu New Ford-Kenya ikajitenga chini ya Mukhisa Kituyi. Kwa jumla chama kilishika kiti kimoja bungeni tu na mwenyekiti Musikari Kombo hakurudishwa.

Jamii:Vyama vya kisiasa Kenya
National Rainbow Coalition

**National Rainbow Coalition (NARC)** ni chama cha kisiasa nchini Kenya kilichoanzishwa kabla ya uchaguzi wa  mwaka 2002.
## NARC kama muungano ya vyama
Ilikuwa muungano wa vyama mbalimbali vya upinzani dhidi ya KANU na rais Daniel arap Moi. Ilikuwa hasa na pande mbili:
*vyama vya National Alliance Party of Kenya (NAK) iliyounganisha Democratic Party ya Mwai Kibaki , Ford-Kenya chini ya Michael Wamalwa na NPK chini ya Charity Ngilu pamoja na vyama vidogo mbalimbali
* Chama cha LDP kilichounganisha wanasiasa walioondoka katika KANU baada ya Uhuru Kenyatta kutangaziwa kuwa mgombea wa urais. Kati yao walikuwa hasa Raila Odinga na wanachama wa awali wa NDP, halafu wana-KANU wa miaka mingi waliosikitika jinsi Moi alimteua Uhuru Kenyatta kuwa mfuasi wake. 
## Memorandum of Understanding
Msingi wa ushirikiano ulikuwa mapatano kati ya pande za NARC yaliyoitwa "Memorandum of Understanding" (MoU). Hapo walipatana ya kuwa:
*Kibaki atakuwa rais, Michael Wamalwa makamu wake
*NAK na LDP zitapewa kila upande nusu ya mawaziri katika serikali
*katika muda wa siku 100 katiba itabadilishwa itakayopunguza mamlaka za rais
*sehemu ya mamlaka za rais zitakabidhiwa kwa ofisi mpya ya waziri mkuu 
*Raila atakuwa waziri mkuu wa serikali ya NARC, Charity Ngilu makamu wake.
## Ushindi na mwanzo wa farakano
NARC ikashinda uchaguzi wa 2002 na Kibaki akawa rais mpya. LDP ilikuwa na wabunge wengi kati ya vyama vya NARC. Lakini Kibaki hakutekeleza azimio la pamoja katika *Memorandum of Understanding* kupatia LDP nusu ya mawaziri wala kuwezesha mabadiliko ya katiba ya kumpa Odinga nafasi ya waziri mkuu.
LDP iliendelea kudai mapatano yafuatwe, ikakataliwa na polepole kuelekea upande wa upinzani hata kama bado ilikuwa sehemu ya serikali.
## NARC kutoshikamana kuhusu katiba 2005
Katika miaka iliyofuata farakano ilikua. Mwaka 2005 Kibaki alijaribu kupitisha katiba mpya isiyopunguza sana mamlaka za afisi ya rais. Hapa sehemu kubwa ya LDP pamoja na KANU wakiungana kwa harakati ya machungwa (ODM) walipinga pendekezo la katiba katika kura maalumu ya wananchi, na pendekezo likakataliwa na wananchi.
## Kuondoka kwa LDP
Kibaki alijibu kwa kufuta serikali akiwaachisha mawaziri wote. Serikali mpya ilikuwa bila wawakilishi wa LDP tena.
Sasa Raila pamoja na Uhuru wa KANU waliunda harakati mpya ya ODM (Orange Democratic Movement) kwa kusudi la kugombea uchaguzi wa 2007.
 
Hii ilikuwa mwisho wa NARC kama chama tawala.
## Mabaki ya NARC
Kiongozi wa kisheria alikuwa Charity Ngilu asiyekubaliwa na sehemu ya viongozi waliokuwa karibu na rais. Hivyo walianzisha 2006 kitengo kipya kwa jina la NARC-Kenya iliyoingia 2007 katika maungano ya PNU ya Kibaki. 
Ngilu aliamua Septemba 2007 kusimama upande wa Raila Odinga. Katika uchaguzi wa 2007 NARC iliweza kusimamisha wagombea wachache nje ya maungano ya Orange Democratic Movement na watatu walichaguliwa.
Jamii:Vyama vya kisiasa Kenya
Forum for the Restauration of Democracy

**Forum for the Restauration of Democracy (FORD)** ilikuwa kwanza harakati halafu chama cha kisiasa nchini Kenya.

## Chanzo 1991
Ilianzishwa mwaka 1991 na wanasiasa waliopinga mfumo wa chama kimoja na utawala wa KANU chini ya rais Daniel arap Moi. Shabaha ilikuwa mabadiliko ya kuruhusu vyama vingi na uhuru wa kidemokrasia. Wakati ule chama cha pekee kilichoruhusiwa kilikuwa KANU. Mfumo wa chama kimoja uliporomoka katika nchi nyingi za dunia baada ya mwisho wa ukomunisti na mabadiliko yaliyokwenda sambamba na mwisho wa vita baridi katika Afrika.

## Waanzilishi
Kati ya waanzilishaji walikuwa Jaramogi Oginga Odinga, Kenneth Matiba, Martin Shikuku, Masinde Muliro na Michael Wamalwa. Mwanzoni FORD ilipigwa marufuku lakini baadaye Moi alilazimishwa na nchi za nje walisaidia sehemu kubwa ya mapato ya serikali kukubali kuwepo kwa FORD.

Mwaka 1992 KANU ilikuwa tayari kubadilisha katiba ya kuruhusu vyama vingi. Walioanzisha vyama mara moja walikuwa Odinga aliyeandikisha FORD kama chama na Mwai Kibai aliyeandikisha Democratic Party (DP). FORD ilikuwa mwanzoni chama cha upinzani wa kitaifa wakati DP ilikuwa na nguvu katika maeneo ya Wakikuyu hasa.

## Farakano 1992 juu ya uongozi
Swali la nani atakuwa mgombea wa urais likaleta farakano kati ya Matiba na Odinga pamoja na wafuasi wao. Odinga aliondika kabla ya uchaguzi akianzisha chama cha Ford-Kenya na Matiba alibaki na Ford-Asili. Wamalwa pamoja na sehemu kubwa ya viongozi wa Waluhya alishikamana na Odinga. Farakano la Ford-Asili mwaka 1997 likaleta chaama cha tatu cha Ford-People.

Farakano hili lilihakikisha kushindwa kwa upinzani katika uchaguzi. Moi hakupata kura nyingi jula la kura 1,927,640 tu. Lakini kura zaidi ya milioni tatu za upinzani ziligawiwa kwa kundi zote tatu yaani Matiba (FORD-Asili) alimaliza na kura 1,354,856 votes, Kibaki (Democratic Party) na kura 1,035,507 na Odinga kwenye nafasi ya nne mwenye kura 903,866.

FORD ilibaki na sifa ya kihistoria ya kufungua milango ya demokrasia nchini kenya lakini haikufaulu mipango mengine.

Jamii:Vyama vya kisiasa Kenya
Shukuru Kilala

**Shukuru Amdani Mtina Kilala** (22 Februari 1984 — 29 Mei 2019) alikuwa mwigizaji wa filamu kutoka nchini Tanzania. Anafahamika zaidi kwa jina la **Dj wa Masanja**, kutoka katika filamu ya vichekesho ya Masanja. 

Kilala aliwahi kucheza filamu kadhaa, miongoni mwa filamu hizo ni kama ifuatavyo: Itumanyama, Kimela na Julia.

Jamii:Waigizaji filamu wa Tanzania
Time Trax

**Time Trax** ni mfululizo wa vipindi vya televisheni uliokuwa unarushwa hewani na Prime Time Entertainment Network ya Amerika/Australia. Ilikuwa filamu ya ushirika yaani makampuni mawili, moja kutoka Marekani na lingine kutoka Australia, wakatengeneza filamu hiyo ya kisayansi na kuanza kurushwa hewani tangu mnamo mwaka 1993. Filamu inamzungumzia ofisa mmoja wa polisi aliyeutumwa kwenda kuwakamata wahalifu waliokuwa wamefungwa jela kisha wakatoroka. Filamu hii ndio ilikuwa ya mwanzo na ya mwisho kwa mataarisho ya televisheni ya Lorimar.

## Viungo vya nje
* "Journals of Darien Lambert" 
* "Teri's Time Trax Directory"
* 
* "Time Trax"  at "TV.com" 
* "TV Acres"
Ukambani

**Ukambani** ni sehemu ya kusini ya uliokuwa Mkoa wa Mashariki nchini Kenya. Mazingira yake huona ukame wa mara kwa mara pamoja na njaa inayokuja sambamba nayo.

Eneo la Ukambani linaanza upande wa mashariki wa Nairobi na kuendelea hadi Tsavo; kwa mtazamo tofauti ni eneo kati ya Embu na mpaka wa Tanzania. Jumla ni Km² 41,000 ambazo hukaliwa na watu milioni 4, wengi wakawa Wakamba.

Kaunti za Ukambani ni hasa Machakos, Kitui na Makueni ambazo kati yake Kitui ndiyo kubwa zaidi na Machakos ile yenye wakazi wengi zaidi.

Jamii:Jiografia ya Kenya
Jamii:kaunti ya Kitui
Jamii:kaunti ya Machakos
Jamii:kaunti ya Makueni
FORD-Asili

**FORD-Asili** (pia: **FORD-A**) ni chama cha kisisasa nchini Kenya. Jina ni kifupi cha **Forum for the Restauration of Democracy-Asili**. FORD-Asili  ilianzishwa 1992 baada ya farakano ya harakati ya FORD ya pamoja.

## Chanzo katika farakano la FORD ya awali
FORD (Forum for the Restauration of Democracy) ilikuwa harakati ya kisiasa tangu 1991 iliyopigania kuruhusiwa kwa vyama vingi na demokrasia wakati wa mfumo wa chama kimoja na utawala wa KANU nchini Kenya. Rais Daniel arap Moi alilazimishwa na nchi za nje kukubali uchaguzi wa vyama vingi. 

## Uchaguzi 1992
Kabla ya uchaguzi wa 1992 FORD ilifarakana kati ya wafuasi wa viongozi Kenneth Matiba kutoka Mkoa wa Kati na Martin Shikuku kutoka Mkoa wa Magharibi kwa upande mmoja na kwa upande mwingine Jaramogi Oginga Odinga kutoka Mkoa wa Nyanza.  Wafuasi wa Odinga waliunda FORD-Kenya. Wafuasi wa Matiba waliendelea kwa jina la FORD-Asili. 

Mgombea wa Ford-A Matiba alipata nafasi ya pili katika uchaguzi wa rais 1992 kwa asilimia 26.8 za kura baada ya Moi/KANU aliyepata asilimia 36.8. Kutokana na farakano la upinzani Moi alirudishwa kama rais. 

## Farakano la 1997
Chama kiliona matatizo kabla ya uchaguzi wa pili wa vyama vingi 1997. Mwenyekiti Kenneth Matiba na Katibu Mkuu Martin Shikuku walifarakana. Shikuku alishika hati za kusajiliwa kwa chama na Matiba alijiondoa katika siasa hadi kutupa kadi yake ya kupiga kura. Martin Shikuku akawa mgombea wa urais upande wa FORD-Asili. 

Wanasiasa wengine waliokaa upande wa Matiba walianzisha chama kipya kwa jina la FORD-People iliyoongozwa na Kimani wa Nyoike.  

Mabaki ya Ford-Asili yalipata kura chache tu katika uchaguzi wa 1997 ikashika kiti kimoja tu búngeni.

## Uchaguzi 2002
2002 Ford-A haikujiunga na harakati ya NARC na kugombea bunge pekee yake. Ilifaulu kushika viti viwili.

## Uchaguzi 2007
Katika uchaguzi wa 2007 Ford-A ilijiunga na ushirikiano wa PNU wa Mwai Kibaki na kumrudisha mbunge 1 bungeni. 

Jamii:Vyama vya kisiasa Kenya
Albert Schweitzer

thumb|right|Albert Schweitzer
left|80px

**Albert Schweitzer** (14 Januari 1875 – 4 Septemba 1965) alikuwa mwanateolojia, mwanafalsafa, mwanamuziki na daktari kutoka eneo la Alsatia, ambalo lilikuwa sehemu ya Ujerumani kabla ya Vita Kuu ya Kwanza ya Dunia, lakini la Ufaransa baadaye. Mwaka wa 1952 alikuwa mshindi wa Tuzo ya Nobeli ya Amani kwa ajili ya falsafa yake. Hasa anajulikana kwa kuanzisha na kuongoza kituo cha kimisionari na hospitali eneo la Lambarene nchini Gabon.

Jamii:Waliozaliwa 1875
Jamii:Waliofariki 1965
Jamii:Wanamuziki wa Ujerumani
Jamii:Wanamuziki wa Ufaransa
Jamii:Wanafalsafa wa Ujerumani
Jamii:Wanafalsafa wa Ufaransa
Jamii:Tuzo ya Nobel ya Amani
National Development Party of Kenya

**National Development Party (NDP)** ilikuwa chama cha kisiasa nchini Kenya. Ilikuwa maarufu kama chama cha Waluo hasa tangu 1994 hadi kuungana na KANU mwaka 2001.

## Kutokea kwa NDP
Awali NDP ilikuwa bila umuhimu lakini mwaka 1994 ilimpokea Raila Odinga aliyeondoka katika chama cha Ford-Kenya baada ya kushindwa kupata uongozi dhidi ya Michael Wamalwa.

Raili alifaulu kuvuta wabunge wengi wa FORD-Kenya kutoka mkoa wa Nyanza. Walipaswa kurudia uchaguzi baada ya kuhama chama lakini walifaulu kupita tena kwa tiketi ya NDP.

## Uchaguzi wa 1997
Katika uchaguzi wa 1997 NDP ilipata wabunge NDP 21 hasa katika Nyanza kati ya Waluo lakini Raila alifaulu kama mbunge wa Langata mjini Nairobi. NDP ilikuwa chama cha pili cha upinzani baada ya DP.

## Ushirikiano katika serikali
Tangu 2000 NDP ilianza ushirikiano na serikali. Mwezi wa Juni 2001 ushirikiano huu ulikuwa rasmi na mawaziri watatu wa NDP waliingia katika serikali ya KANU. Raila Odinga akawa waziri wa nishati.

## Maungano na KANU na farakano
Mwaka 2001 NDP ikaungana na chama tawala cha KANU na Raila akawa Katibu Mkuu wa chama kilichounganishwa. 

Lakini katika Oktoba 2007 farakano kubwa likatokea ndani ya KANU baada ya rais Moi kumteua Uhuru Kenyatta kama mfuasi wake. Raila aliondoka katika KANU akifuatwa na kundi lake la NDP ya awali. Kundi ka NDP liliondoka pamoja na wanaKANU waliosikitika uteuzi wa Uhuru Kenyatta.

## Mwisho kamili katika LDP
Wote kwa pamoja waliingia katika LDP. Baadaye hapakuwa tena na taarifa juu ya NDP. LDP ikaunda harakati ya NARC iliyoshinda uchaguzi wa 2002.

Jamii:Vyama vya kisiasa Kenya
Chama cha Uhuru cha Puerto Rico

right|thumbnail|205px|*The flag of Puerto Rico (1895), which soon came to symbolize the ideals of the Puerto Rican independence movement, is now composed of the Puerto Rican Independence Party (PIP) and other organizations.*

thumbnail|125px|left|Chama cha Uhuru cha Puerto Rico (PIP)

**Chama cha Uhuru cha Puerto Rico** (Kihispania: **Partido Independentista Puertorriqueño** - *PIP*) ni chama kidogo cha kisiasa nchini Puerto Rico. Inapigania uhuru wa nchi ambayo kwa sasa ni eneo la kushirikishwa la Marekani katika visiwa vya Antili Kubwa.

Chama kilianzishwa mwaka 1946. 2004 imeingia na mbunge mmoja kati ya 54 bungeni na seneta mmoja kati ya 28 katika senati ya Puerto Rico. Kwa uchaguzi wa 2020, Juan Dalmau alikuwa mgombeaji wa chama. Alipata kura 175,402 na kushika nafasi ya nne, akiwa na rekodi ya 13.58% ya kura, matokeo bora ya pili ya uchaguzi katika historia ya PIP. Huku chama cha Movimiento Victoria Ciudadana (Citizens Victory Movement) kikijipatia kura 179,265 na kushika nafasi ya tatu kwa 13.95% ya kura, hii ndiyo sehemu kubwa zaidi ya kura za Puerto Rico (27.53%) zilizopata kupatikana na vyama vya mrengo wa kushoto nchini Puerto Rico.

Chama chashiriki katika maungano ya vyama vya kisoshalisti duniani.

## Tazama pia 
* **www.independencia.net/ingles/welcome.html**

Jamii:Puerto Rico
Theodosius II

thumb|right|Kaizari Theodosius II

**Theodosius II** (10 Aprili, 401 – 28 Julai, 450) alikuwa Kaizari wa Dola la Roma Mashariki kuanzia 1 Mei, 408 hadi kifo chake. Alimfuata baba yake, Arkadius.

## Tazamia pia 
* Orodha ya Makaizari wa Bizanti

Jamii:Makaizari wa Bizanti
Jamii:Waliozaliwa 401
Jamii:Waliofariki 450
Marcian

**Markian** (396 &ndash; 2 Januari, 457) alikuwa Kaizari wa Dola la Roma Mashariki kuanzia mwaka wa 450, alipomwoa Pulcheria, dada wa marehemu Kaizari Theodosius II, hadi kifo chake. Alifuatiliwa na Leo I.

## Tazamia pia
*Orodha ya Makaizari wa Bizanti
Kalonzo Musyoka

thumb|Picha ya Dr.Kalonzo Musyoka
**Stephen Kalonzo Musyoka** (amezaliwa Tseikuru katika wilaya ya Mwingi, 24 Desemba 1953) ni mwanasiasa nchini Kenya kutoka Ukambani.

## Mwanasiasa wa KANU
Alijiunga na siasa katika chama cha KANU akachaguliwa kuwa mbunge mara ya kwanza 1985 katika uchaguzi mdogo wa Kitui-North (baadaye Mwingi-North). 1986 alipewa kazi ya waziri msaidizi katika wizara ya kazi za umma.

## Waziri wa mambo ya Nje
Akarudi bungeni 1988 akachaguliwa kuwa naibu spika wa bunge. Baada ya kuchaguliwa tena 1992 alikuwa waziri wa mambo ya nje akaendlea kushika ofisi hii hado 1998 alipohamishwa kwenda wizara ya elimu halafu ya utalii.

## Kujiunga na LDP na NARC
Kabla ya uchaguzi wa 2002 alijiunga na kundi la Raila Odinga lililondoka katika KANU baada ya uteuzi wa Uhuru Kenyatta kuwa mgombea wa uraisi kwa chama hiki akajiunga katika LDP. 

Baada ya ushindi wa NARC katika Desemba 2002 alirudishwa 2003 kama waziri wa mambo ya nje chini ya rais Mwai Kibaki. Katika mabadiliko ya serikali kutokana na mafarakano ya kwanza katika NARC alihamishwa 2004 wizara wizara ya mazingira na maliasili hadi 2005.

Serikali ilipovunjwa 2005 na rais baada ya kura maalumu ya wananchi juu ya katiba ya Kenya Kalonzo pamoja na mawaziri wengi wa LDP hakurudishwa serikalini. Alishiriki katika umoja wa upinzani kwenye "kambi la machungwa".

## Mgombea wa urais 2007
Musyoka alikuwa kati ya viongozi wa Orange Democratic Movement hadi farakano kuhusu uongozi kabla ya uchaguzi wa 2007. Musyoka alifaulu kushika chama asilia cha ODM-Kenya kilichoomteua kama mgombea wa urais.

Katika uchaguzi wa rais wa desemba 2007 alipata nafasi ya tatu baada ya Kibaki na Odinga akichukua karibu asilimia 10 za kura kitaifa. Chama chake cha ODM-Kenya kilishinda jumla viti 15 bungeni hasa viti 13 kati ya 17 vya Ukambani.

## Kuingia katika serikali ya pili ya Kibaki
Tar. 08-01-2008 Musyoka alitangazwa kama makamu wa rais.

## Tazama pia
*S. Kalonzo Musyoka

## Viungo vya Nje
*Kalonzo is new VP (Nation 9-1-2008) 

Jamii:Wanasiasa wa Kenya
Steven Spielberg

**Steven Allan Spielberg** (amezaliwa Cincinnati, Ohio, 18 Desemba 1946) ni mwongozaji na mtayarishaji wa filamu kutoka nchini Marekani. 

Alianza kujipatia umaarufu miaka ya 1980, baada ya kuongoza na kutaarisha mfululizo wa filamu ya Indiana Jones. Baadaye akaja na mfululizo wa filamu ya Jurassic Park. 

Vilevile Steve amewahi kushinda tuzo mara tatu ya Academy Award, kama mwongozaji na mtayarishaji bora wa filamu. 

Pia Steve ni miongoni mwa waongozaji wa filamu na watengenezaji wanaosifika kwa kutumia gharamama kubwa za utengenezaji wa filamu duniani.

## Filamu alizoongoza na kutayarisha 
* *Indiana Jones 4* (2007)
* *Dhil Maree Tur Teener Chale* (2006)
* *Munich (film)|Munich* (2005)
* *War of the Worlds (2005 film)|War of the Worlds* (2005)
* *The Terminal* (2004)
* *Catch Me If You Can* (2002)
* *Minority Report* (2002)
* *A.I.: Artificial Intelligence* (2001)
* *Saving Private Ryan* (1998) (Academy Award, *Best Director*)
* *The Lost World: Jurassic Park* (1997)
* *Amistad* (1997)
* ''Schindler's List* (1993) (imepata tuzo ya Academy Award,  kama *filamu bora na mwongozaji bora wa filamu*)
* *Jurassic Park (film)|Jurassic Park* (1993)
* *Hook* (1991)
* *Indiana Jones and the Last Crusade* (1989)
* *Always* (1989)
* *Empire of the Sun* (1987)
* *The Color Purple* (1985)
* *Indiana Jones and the Temple of Doom* (1984)
* *Twilight Zone: The Movie* (1983) segment: *Kick the Can*
* *E.T. the Extra-Terrestrial* (1982)
* *Raiders of the Lost Ark* (1981)
* *1941* (1979)
* *Close Encounters of the Third Kind* (1977)
* *Jaws* (1975)
* *The Sugarland Express* (1974)

## Ona pia 
* Ordha kuu ya filamu za Steven Spielberg

## Viungo vya nje 
* 
* 
* 
* *Steven Spielberg Bibliography (via UC Berkeley) 
* Official Website of Dreamworks 
* Survivors of the Shoah Visual History Foundation (founded by Spielberg) 
* *TIME'' 100: Steven Spielberg
* They Shoot Pictures, Don't They?

Jamii:Waliozaliwa 1946
Jamii:Watu walio hai
Jamii:Waongozaji Filamu wa Marekani
Jamii:Waigizaji filamu wa Marekani
National Alliance Party of Kenya

**National Alliance Party of Kenya (NAK)** ilikuwa maungano ya vyama vya kisiasa nchini Kenya yaliyoanzishwa kabla ya uchaguzi wa rais na bunge wa mwaka 2002. Kusidi lake lilikuwa kuunganisha vikundi vyote vilipinga utawala wa rais Daniel arap Moi na chama chake cha KANU. NAK ilikwisha mwaka uleule katika ushirikiano wa NARC.

## Chanzo cha NAK
Chanzo cha NAK kilikuwa maarifa ya miaka iliyotangulia ambako KANU ilishinda uchaguzi kama bila kuwa na kura nyingi kabisa lakini kutokana na uhaba wa umoja upande wa upinzani. Baada ya kufarakana kwa Forum for the Restauration of Democracy 1992 vyama vyote vya upinzani vilikuwa na tabia za kikabila vikiwa na msingi kati ya moja ya makabila makubwa tu.  

Hivyo viongozi wa vyama vikubwa vya upinzani walipatana ushirikiano. Walioongoza hasa walikuwa:
* Mwai Kibaki na chama chake cha Democratic Party chenye nguvu kati ya Wakikuyu
* Michael Wamalwa kama kiongozi wa Ford-Kenya yenye nguvu kati ya Waluhya
* Charity Ngilu wa NPK aliyekuwa na msingi katika Ukambani.  

Waliungwa mkono na vyama vingine vidogo jumla 13. Mwanzoni walitumia jina la **"National Alliance for Change" (NAC)** lakini chama kilitwa rasmi NAK.

## Mapatano ya NAK
Vyama vya NAK vilipatana kukaribia uchaguzi na Kibaki kama mgombea wa urais, Wamalwa kama makamu wake na Charity Ngilu kwa cheo cha Waziri Mkuu kilichopangwa kuanzishwa baada ya marekebisho ya katiba.

## Kuingia katika Rainbow
Miezi michache kabla uchaguzi kulitokea farakano kubwa katika KANU. Kundi la Raila Odinga iliondoka pamoja na wanaKANU wa miaka mingi waliosikitika uteuzi wa Uhuru Kenyatta kama mgombea wa urais upande wa KANU.

Waliotoka waliunda chama cha Liberal Democratic Party of Kenya (LDP) na kutumia alama ya pinde (rainbow).

Vikundi vyote viwili vya NAK na LDP vikaamua kuungana kwa jina la "National Rainbow Coalition". Vyama vya NAK havikushikamana tena pamoja katika uchaguzi lakini vyama vyote vilipatana kuepukana na mashindano kato yao hata vikipeleka wagombea kwa jina la kila chama.

Jamii:Vyama vya kisiasa Kenya
Orodha ya filamu za Steven Spielberg

thumb|right|300px|Steven Spielberg
**Hii** ni orodha kuu ya filamu alizoongoza na kutayarisha **Steven Spielberg**. Kwa makala na habari zaidi zinazomhusu Steven Spielberg, tembelea hapa.

## Miaka ya 1960 
# *Firelight* (1964)
# *Amblin*' (1968)

## Miaka ya 1970 
### Ameongoza 
# *Duel* (1971)
# *The Sugarland Express* (1974)
# *Jaws* (1975)
# *Close Encounters of the Third Kind* (1977)
# *1941* (1979)

### Ametayariisha 
# *I Wanna Hold Your Hand* (1978)

## Miaka ya 1980 
### Ameongoza 
# *Raiders of the Lost Ark* (1981)
# *E.T. the Extra-Terrestrial* (1982)
# *Twilight Zone: The Movie* (1983) (sehemu ya pili)
# *Indiana Jones and the Temple of Doom* (1984)
# *The Color Purple* (1985)
# *Empire of the Sun* (1987)
# *Indiana Jones and the Last Crusade* (1989)
# *Always* (1989)

### Ametayarisha 
# *Used Cars* (1980)
# *Poltergeist* (1982)
# *Gremlins* (1984)
# *Back to the Future* (1985)
# *The Goonies* (1985)
# *Young Sherlock Holmes* (1985)
# *The Money Pit* (1986)
# *An American Tail* (1986)
# ''Three O'Clock Hig* (haikuwa rasmi (1987)
# *batteries not included* (1987)
# *The Land Before Time* (1988)
# *Back to the Future Part II* (1989)

### Kaigiza 
# *The Blues Brothers* (1980)

## Miaka ya 1990 
### Ameongoza 
# *Hook* (1991)
# *Jurassic Park* (1993)
# *Schindler's List* (1993)
# *The Lost World: Jurassic Park* (1997)
# *Amistad* (1997)
# *Saving Private Ryan* (1998)

### Ametayarisha 
# *Back to the Future Part III* (1990)
# *Gremlins 2: The New Batch* (1990)
# *Cape Fear* (sio rasmi) (1991)
# *An American Tail: Fievel Goes West* (1991)
# *The Flintstones* (1994)
# *Twister* (1996)
# *Men in Black* (1997)
# *Deep Impact* (1998)
# *The Mask of Zorro* (1998)

## Miaka ya 2000 
### Ameongoza 
# *Artificial Intelligence: A.I.* (2001)
# *Minority Report* (2002)
# *Catch Me if You Can* (2002)
# *E.T. the Extra-Terrestrial: 20th Anniversary Edition* (2002) (edited re-release in 2002)
# *The Terminal* (2004)
# *War of the Worlds* (2005)
# *Munich* (2005)
# *Indiana Jones and the Kingdom of the Crystal Skull* (2008)
#

### Ametayarisha 
# *Jurassic Park III* (2001)
# *Shrek* (2001)
# *Men in Black II* (2002)
# *Into the West (TV miniseries)* (2005)
# *The Legend of Zorro* (2005)
# *Memoirs of a Geisha* (2005)
# *Monster House* (2006)
# *Flags of Our Fathers* (2006)
# *Letters from Iwo Jima* (2006)
# *Transformers'' (2007)

*
Spielberg, Steven
Sydney

thumbnail|right|280px|Jumba la Sanaa la Sydney

**Sydney** ni mji wa pwani ya mashariki katika nchi ya Australia. Sydney ni mji mkubwa wa New South Wales. Takribani watu milioni 4 wanaishi katika mji wa Sydney na ndio mji mkubwa kabisa nchini Australia. 

Mji uligunduliwa mwaka 1788 na Arthur Phillip, aliyekuwa ofisa wa Navy Royal ya Uingereza, na mji ukawa kama sehemu ya wafungwa wa Kiingereza na Kiayalendi. 

The Rocks, ni sehemu mojawapo katika mji wa Sydney, ndio ilikuwa sehemu ya kwanza kuwa mji wenye mvuto katika Australia. Sasa imekuwa sehemu yenye mandhari nzuri ya bandari na ni sehemu pa kujipatia kula yaani kuna mgahawa mkubwa.

## Panorama 
## Viungo vya nje
* Australian Museum: Aboriginal people of coastal Sydney 
* Historic photographs of Sydney buildings 

Jamii:Miji ya Australia
Jamii:Miji ya Olimpiki
Jamii:Australia
Jamii:Sydney
Wilaya ya Mwingi

[thumb|[Barabara kuu ya Mwingi.]]
**Wilaya ya Mwingi** ilikuwa wilaya mojawapo ya Mkoa wa Mashariki wa Jamhuri ya Kenya hadi ilipopitishwa katiba mpya ya nchi (2010). 

Makao makuu yalikuwa mjini Mwingi.

Kwa sasa imekuwa tena sehemu ya kaunti ya Kitui.

Wilaya ilikuwa na wakazi 303.828 (sensa ya 1999). Walio wengi ni Wakamba. Mwanasiasa Kalonzo Musyoka ni mwenyeji wa Tseikuru katika Mwingi.

Eneo lapakana na hifadhi ya taifa ya Mwingi National Reserve (zamani Kitui North National Reserve).

Wilayani kulikuwa na majimbo mawili ya uchaguzi: Mwingi Kaskazini na Mwingi Kusini. 

## Marejeo
Jamii:Kaunti ya Kitui
Jamii:Mkoa wa Mashariki, Kenya
M
Tours

thumbnail|right|280px|Sehemu ya mji wa Tours

**Tours** ni mji wa Ufaransa ya kati mwenye wakazi 137,000. Uko kando la mto Loire.

Mji unajulikana kihistoria kutokana na askofu Martin wa Tours (mnamo 370) anayekumbukwa kama mtakatifu katika kanisa katoliki.

Mwaka 732 mfalme wa Wafranki Karolo Martell alishinda jeshi la Waarabu katika mapigano ya Tours na Poitiers na kuzuia uenezaji wa Uislamu katika Ulaya ya Magharibi.

Jamii:Miji ya Ufaransa
Jamii:Mto Loire
Jamii:Centre
Poitiers

thumbnail|right|280px|Sehemu ya mji wa Poitiers
	
left|80px
thumb|300px|right|Makanisa ya kale mjini Poitiers
**Poitiers** ni mji wa Ufaransa wa Kati kando ya mto Clain wenye wakazi 91 000. 
Ni mji wa kale unaotembelewa na watalii kwa sababu ya majengo mengi ya kale. 
Poitiers ndio mji mkuu katika mkoa wa Poitou-Charentes.

Poitiers ilianzishwa na Wagallia kabla ya uvamizi wa Julius Caesar.

Mmojawapo kati ya watu maarufu wa mji huo ni askofu wake Hilari wa Poitiers, anayeheshimiwa kama mtakatifu, babu wa Kanisa na mwalimu wa Kanisa.

Mwaka 732 mfalme wa Wafranki Karolo Nyundo alishinda jeshi la Waarabu katika mapigano ya Tours na Poitiers na kuzuia uenezi wa dola la Uislamu katika Ulaya ya Magharibi. 

## Wenyeji wa Poitiers 
* Michel Foucault (1926-1984), waandishi 
* Jean-Pierre Thiollet (1956- ), waandishi

## Viungo vya Nje 
* Tovuti rasmi  
* Visiting Poitiers  
* Tourisme Poitiers  
* Tourism Poitiers  

Jamii:Miji ya Ufaransa
Jamii:Poitou-Charentes